Personalet på færger til Sverige skal kontrollere passagerer, og hvis man ikke har pas, kommer man ikke med

- Nå det var så den Sverige tur.

- Jeg har ikke gyldigt pas.

Sådan skriver Anne C. på StenaLines Facebookside i en kommentar torsdag morgen, dagen, hvor Sverige for første gang siden 50'erne indfører grænsekontrol for rejsende mellem Danmark og Sverige.

De svenske myndigheder kontrollerer på den anden side

Anne reagerer på information fra færgeselskabet, som beder alle passagerer om at medbringe pas og StenaLines informationschef Thomas Christiansen fortæller til nationen!, at der ikke er noget overblik over, hvor mange passagerer, der bliver ramt. Ligesom han heller kan svare på Annes spørgsmål: '- Kan man få penge tilbage hvis man har bestilt en tur?'

- Vi SMS'er og ringer og skriver til alle de passagerer, der skal med her kl. 12.00 og klokken.

- Det er jo meget nyt det hele, og vi har først fået overblik over, hvad grænsekontrollen betyder for os her til morgen, fortæller informationschefen, der til dr.dk fortæller at folk uden pas vil blive afvist:

- Vi gør det, fordi de svenske myndigheder kontrollerer på den anden side.

Og vi er forpligtet til at tage folk med tilbage

- Hvis man ikke har gyldig billedlegitimation, bliver man nægtet adgang til Sverige. Vi er så forpligtet til at tage folk med tilbage, og det vil vi gerne undgå, siger Thomas Christiansen, der beder folk, der skal med færgen om at følge med på Facebook.

Den svenske avis Aftonbladet skriver kl. 12.43 torsdag af paskravet har ramt 43 passagerer, der ville med færgen fra Rostock til Trelleborg.

- 43 personer blev afvist, da de ville ombord på Stena Line i Rostock.

- De havde ingen identitetspapirer, siger Agneta Nilsson, kommunikationschef på Trelleborgs Havn til aviisen.

Men hvad siger du om den svenske grænsekontrol?

Og synes du Danmark skal bede Scandlines om at kontrollere pas hos rejsende fra Tyskland til Danmark?